Bestuur onder die invloed is meer as net bestuur na die inname van alkohol! | GeselsVersekering
Bestuur onder die invloed is meer as net bestuur na die inname van alkohol!
Ons is heel dikwels geneig om te dink aan dronkbestuur of bestuur onder die invloed as net bestuur na die inname van alkohol. Die wetgewing omvat egter veel meer – en sluit ook in die bestuur onder die invloed van ‘n bedwelmende middel.
Ek het hierdie weer opnuut besef na ‘n besoek aan die hospitaal verlede week. Die narkotiseur het versoek dat ek bepaalde vorms moes invul voordat ek na die teater geneem is en op een van hierdie vorms moes ek onderteken dat ek besef en aanvaar dat die bestuur van ‘n voertuig binne 24 uur na ‘n operasie onwettig is!
Ek het bietjie verder navraag gedoen en gevind dat die wetgewing bestuur onder die invloed breedvoerig omskryf. Art 65 bepaal dat mens nie mag ry as jy enige dwelm wat ‘n narkotiese uitwerking het, in jou stelsel het nie. Dwelm sluit ook in medisyne en narkose.
Vind hiermee die volledige omskrywing in Engels:
Sec 65. Driving while under the influence of intoxicating liquor or drug having narcotic effect, or with excessive amount of alcohol in blood or breath
Versekering en bestuur onder die invloed
Uit die oogpunt van versekering is dit belangrik om in ag te neem dat jou motorversekering net dekking sal verleen waat jy hou binne die Padreëls en dat dronkbestuur dus jou motorversekering ongeldig sal maak. Dit is egter dus nie net bestuur na die inname van alkohol nie – maar ook bestuur na ‘n operasie waartydens jy onder narkose was.
Maak dus seker dat wanneer jy ‘n operasie ondergaan en onder narkose geplaas word – hoe gering die operasie ook mag wees – dat jy ‘n bestuurder kry om jou huis toe te neem na die tyd!
Posted on Jul 24, 2012 by jonckie
Comments Off on Bestuur onder die invloed is meer as net bestuur na die inname van alkohol!
Category: Veiligheid, Voertuig, Voertuig Tags : car insurance and driver fitness drugs and drunk driving motorversekering en padreels narkose en dronkbestuur versekering en mediese operasies versekering ongeldig